CELEX: 62018TA0093
Language: sk
Date: 2020-12-16 00:00:00
Title: Vec T-93/18: Rozsudok Všeobecného súdu zo 16. decembra 2020 – International Skating Union/Komisia („Hospodárska súťaž – Združenie podnikov – Súťaže v rýchlokorčuľovaní – Rozhodnutie, ktorým sa konštatuje porušenie článku 101 ZFEÚ – Právna úprava športového zväzu – Rovnováha medzi právom hospodárskej súťaže a osobitnou povahou športu – Športové stávky – Športový arbitrážny súd – Usmernenia k metóde stanovenia pokút – Územná pôsobnosť článku 101 ZFEÚ – Obmedzenie hospodárskej súťaže na základe cieľa – Opatrenia na nápravu“)

22.2.2021   
            
            
               SK
            
            
               Úradný vestník Európskej únie
            
            
               C 62/24
            
         
      Rozsudok Všeobecného súdu zo 16. decembra 2020 – International Skating Union/Komisia
      (Vec T-93/18) (1)
      
      („Hospodárska súťaž - Združenie podnikov - Súťaže v rýchlokorčuľovaní - Rozhodnutie, ktorým sa konštatuje porušenie článku 101 ZFEÚ - Právna úprava športového zväzu - Rovnováha medzi právom hospodárskej súťaže a osobitnou povahou športu - Športové stávky - Športový arbitrážny súd - Usmernenia k metóde stanovenia pokút - Územná pôsobnosť článku 101 ZFEÚ - Obmedzenie hospodárskej súťaže na základe cieľa - Opatrenia na nápravu“)
      (2021/C 62/29)
      Jazyk konania: angličtina
      
         Účastníci konania
      
      
         Žalobkyňa: International Skating Union (Lausanne, Švajčiarsko) (v zastúpení: J.-F. Bellis, avocat)
      
         Žalovaná: Európska komisia (v zastúpení: H. van Vliet, G. Meesen a F. van Schaik, splnomocnení zástupcovia)
      
         Vedľajší účastníci, ktorí v konaní podporujú žalovanú: Mark Jan Hendrik Tuitert (Hoogmade, Holandsko), Niels Kerstholt (Zeist, Holandsko), European Elite Athletes Association (Amsterdam, Holandsko) (v zastúpení: B. Braeken a J. Versteeg, advokáti)
      
         Predmet veci
      
      Návrh podaný na základe článku 263 ZFEÚ na zrušenie rozhodnutia Komisie C(2017) 8230 final z 8. decembra 2017 týkajúceho sa konania podľa článku 101 ZFEÚ a článku 53 Dohody o EHP (vec AT/40208 – Pravidlá Medzinárodnej korčuliarskej únie na určovanie oprávnenosti)
      
         Výrok rozsudku
      
      
                  1.
               
               
                  Články 2 a 4 rozhodnutia Komisie C(2017) 8230 final z 8. decembra 2017 týkajúceho sa konania podľa článku 101 ZFEÚ a článku 53 Dohody o EHP (vec AT/40208 – Pravidlá Medzinárodnej korčuliarskej únie na určovanie oprávnenosti) sa zrušujú v rozsahu, v akom Komisia tým, že ukladá International Skating Union pod hrozbou penále povinnosť ukončiť konštatované porušenie, odkazuje na rozhodcovský poriadok a požaduje jeho zmenu v prípade zachovania systému predchádzajúceho povolenia.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  International Skating Union a Komisia znášajú svoje vlastné trovy konania.
               
            
                  4.
               
               
                  European Elite Athletes Association, páni Jan Hendrik Tuitert a Niels Kersholt znášajú svoje vlastné trovy konania.
               
            
         (1)  Ú. v. EÚ C 142, 23.4.2018.